Николай Лилиев
Чуй в гората смъртен стон…

chitanka.info

Чуй в гората смъртен стон,

плаче старата гора

и отсича голи клони.

Мрачният небесен склон

мрачни облаци събра,

сълзи горестни зарони.

Чуй в гората смъртен звон,

лиха буря заигра,

листи свехнали разгони.

Плаче старата гора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.